《送童宣抚平燕班师》
宋代·詹度

长亭春色送英雄，满目江山映日红。剑戟夜摇杨柳月，旌旗晓拂杏花风。

行时一决平戎策，到后须成济世功。为报燕山诸将吏，太平取在笑谈中。

作者简介：处州缙云人，字安世。徽宗政和初知真州，以课最加直龙图阁。寻以资政殿学士、燕山路安抚使与郭药师同知燕山府。度告朝廷：“药师心怀异志，与金人交结，兴祸不远，愿早为之虑。”朝廷恐其交恶，易度知河间府，复改中山府。后药师果叛，人服其先识。